gu en en en gu gu gu gu gu gu gu gu gu en gu gl gu en gu es gu gu gu en gu gu gu gu en en en de es es en pt en en es gu en en en gu hu en en en en en en en en en en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
કેટલીક ઉપયોગી વેબસાઈટ્સ – ૧૮ – Aksharnaad.com
કેટલીક ઉપયોગી વેબસાઈટ્સ – ૧૮ 7 comments
7 Jun, 2011  in Know More ઇન્ટરનેટ  tagged જીજ્ઞેશ અધ્યારૂ
અત્યારે બીટા સ્ટેજમાં એટલે કે હજુ વિકસી રહી હોઈ અને ચકાસણી માટે ઓનલાઈન હોવા છતાં બિલેબલ.મી એક સરસ વેબસાઈટ છે, ઘણી સુવિધાઓ અહીં અત્યારે પણ ઉપલબ્ધ છે અને ઘણી સતત ઉમેરાઈ રહી છે. મૂળભૂત રીતે કોઈ પણ બિલ બનાવવા માટેની તદ્દન પ્રાથમિક, પૂરતી અને સરળ સુવિધા અહીં અપાઈ છે. રોજબરોજના કામ માટે ઘણી ઉપયોગી આ સુવિધા ધંધાદારીઓ માટે ઉપયોગી છે. અનેક નવી ઉપલબ્ધ અને ઉમેરાઈ રહેલી સુવિધાઓની યાદી જમણી તરફ વેબસાઈટ પર દર્શાવાઈ છે જ.
જ્યારે એકથી વધુ વ્યક્તિઓને ઈ-મેલ દ્વારા સમયાંતરે માહિતિ આપવાની જરૂરત પડે ત્યારે એ બધાંના ઈ-મેલ સરનામાઓ યાદ કરીને અથવા એક એક કરીને ઈ-મેલ ખાતાની એડ્રેસબુકનો ઉપયોગ કરીને ઉમેરવાની પદ્ધતિ થોડી લાંબી અને સમય લઈ લે તેવી પડે છે. આ પ્રશ્નનો સરળ ઉકેલ છે ફિએસ્ટા. આ સરળ વેબસાઈટ દ્વારા અનેક ઈ-મેલ ખાતાઓનું એક ગૃપ બનાવીને તેનું એક સામાન્ય સરનામું મળે છે, એ સરનામું નાખીને ઈ-મેલ મોકલતાં એ ગૃપમાં ઉમેરેલા બધા સરનામાંઓ પર આપોઆપ ઈ-મેલ પહોંચી જાય છે. આમ ફિએસ્ટા એક ગૃપ મેઈલ લિસ્ટને સરળ બનાવતી સરળ વેબસાઈટ છે.
વિશ્વમાં ક્યાં ક્યાં અને કઈ વાતનો વિરોધ થઈ રહ્યો છે, દેખાવો થઈ રહ્યા છે અથવા રેલીઓ થઈ રહી છે એની સતત માહિતિ આપવા અને નકશામાં સ્થળો દર્શાવીને તથા સાથે સતત નવી માહિતિ પૂરી પાડતી આ વેબસાઈટ એક અનોખી વેબસાઈટ છે. કોઈ વિશેષ દેશના નકશા પર જઈને ક્લિક કરવાથી વિવિધ સમાચારપત્રો અથવા અન્ય યોગ્ય કડીઓ આપીને એ સમાચાર વિશેની વિગતે માહિતિ આપે છે.
માઈક્રોસોફ્ટ ઓફિસ જેવા ખર્ચાળ સોફ્ટવેરની સામે ઓપનસોર્સ અને તદ્દન મફત ઉપલબ્ધ સોફ્ટવેર ઓપન ઓફિસ જેવું જ બીજું સરસ સોફ્ટવેર છે લિબરઓફિસ. આમ તો તેના આઈકોન જોઈને કોઈને પણ ઓપન ઓફિસ જેવું જ લાગે, અને તેના મૂળમાં ઓપનઓફિસ જ છે, પણ તે છતાં તેનાથી અલગ વિકાસના પંથે અગ્રસર છે. આ સોફ્ટવેર નેટ પરથી ડાઊનલોડ કરવા માટે તદ્દન મફત ઉપલબ્ધ છે અને સરળતાથી તમારા કોમ્પ્યુટરમાં ઈન્સ્ટોલ કરી શકાય છે. વિન્ડોઝ, મેક અને લિનક્ષ માટે ઉપયોગી એવું આ સોફ્ટવેર વિવિધ વિભાગો સાથે આવે છે જેમાં રાઈટર (માઈક્રોસોફ્ટ વર્ડ સમાન), કેલ્ક (માઈક્રોસોફ્ટ એક્સેલ સમાન), ઇમ્પ્રેસ (માઈક્રોસોફ્ટ પાવરપોઈન્ટ સમાન), તથા ડ્રો, બેઝ અને મેથ એમ કુલ છ ઉપયોગી સાધનો સમાવિષ્ટ છે. આમ ઓપન ઓફિસ સાથે સરખાવી શકાય તેવું મફત ઉપલબ્ધ, ઉપયોગી સોફ્ટવેર એક વખત ઉપયોગ કરી જોવું જોઈએ.
હિન્દી અને ભોજપુરીમાં બનેલ ૩૯ મિનિટની નાનકડી ફિલ્મ “સ્માઈલ પિન્કી” જેમણે જોઈ છે તેમના માટે આ વેબસાઈટનો ઉલ્લેખ આશ્ચર્ય નહીં જન્માવે. જો કે એ કોઈ બ્લોકબસ્ટર હિન્દી ફિલ્મ નથી એટલે તમે તેનું નામ સાંભળ્યુ હોય એવી શક્યતા ઓછી ખરી. આ ફિલ્મને વર્ષ ૨૦૦૮ માટેનો શ્રેષ્ઠ ટૂંકી ફિલ્મ માટેનો અકાદમી પુરસ્કાર (ઓસ્કાર એવોર્ડ) મળ્યો હતો. ફિલ્મની કહાણી ભારતના કોઈક ગરીબ ગ્રામ્ય વિસ્તારમાં જન્મેલી પિન્કી સોનકરના ચીરાઈ ગયેલા ઉપલા હોઠ સાથેના તેના જીવનની, ગરીબીને લીધે તેનું ઓપરેશન નહીં કરાવી શકનાર તેના માતાપિતાની અને તે પછી ચમત્કારની જેમ મળેલા તેના ઈલાજની વાત આ ફિલ્મમાં છે. જન્મ સમયે અથવા અકસ્માતે જેમના હોઠ ચીરાઈ ગયેલા છે અને તેના લીધે મોં કુરૂપ દેખાવાથી સામાન્ય બાળકોની જેમ જેઓ જીવન જીવી શક્તા નથી તેવા બાળકો માટે ઉપરોક્ત વેબસાઈટ અને સંસ્થા આશિર્વાદ લઈને આવે છે. આવી કુરૂપતાઓની કહાણી ભારતમાં ઓછી નથી. વર્ષે ૩૫૦૦૦ આવા બાળકો જન્મે છે જેમનો ઉપલો હોઠ ચિરાયેલો અથવા અવ્યવસ્થિત રીતે વિકસેલો હોય છે. બાળકોને ભણતી વખતે અને સામાન્ય જીવનમાં અવગણના દ્વારા અને તે પછી નોકરી કે જીવનસાથી મેળવવામાં આના લીધે ઘણી તકલીફો સર્જાઈ શકે છે. એકાદ સદી પહેલા આવા બાળકોને જન્મતાં વેત મારી નાંખવામાં આવતા.
મૂળે અમેરિકામાં ૧૯૯૯માં બ્રાયન મૂલાની અને ચાર્લ્સ વાંગ દ્વારા સ્થપાયેલ આ સંસ્થા, ‘સ્માઈલ ટ્રેઈન’ વિશ્વના લગભગ ૮૦થી વધુ દેશોમાં જેમનો હોઠ ચીરાઈ ગયેલો છે તેવા બાળકોની આ જન્મજાત અથવા અકસ્માત કુરૂપતાને દૂર કરવાની દિશામાં ચેરિટી દ્વારા સુંદર કાર્ય કરે છે. વિકસીત દેશોમાં આવી કોઈ પણ તકલીફ બાળકના જન્મના એકાદ બે મહીનાઓમાં જ દૂર કરાય છે ત્યાં વિકાસશીલ અને અવિકસીત દેશોમાં તે મોટી ઉંમર સુધી અને ઘણી વખત તો જીવનપર્યંત હોય છે. વિશ્વના ૭૬ દેશોમાં ૧૧૦૦થી વધુ હોસ્પિટલ સાથે ભાગીદારી કરીને આ કાર્ય કરી રહી છે. ભારતમાં શ્રી ઐશ્વર્યા રાય બચ્ચન તેના પ્રથમ ગુડવિલ એમ્બેસેડર છે.
અવનવી વેબસાઈટ્સ વિશે જણાવવાની આ શૃંખલા સમયની પ્રતિકૂળતાઓ અને કામની અતિવ્યસ્તતાઓ વચ્ચે અટકી પડી હતી, પણ સમયાંતરે તેમાં નવા ઉમેરાઓ થતા રહેશે તેવી સદાય અતૃપ્ત ઈચ્છા સાથે આ શૃંખલા લાંબા સમય પછી આજે ફરી ઉગી છે તે વાતનો આનંદ છે. કેટલીક સરસ વેબસાઈટ્સનો એ ભંડાર લઈને આજે આવી છે ત્યારે આપને આવી અન્ય કોઈ વેબસાઈટ વિશે માહિતિ હોય તો પ્રતિભાવ વિભાગમાં અવશ્ય વહેંચશો.
આ શૃંખલાની અગાઊની કડીઓ અહીં ક્લિક કરીને વાંચી શકાય છે.
7 thoughts on “કેટલીક ઉપયોગી વેબસાઈટ્સ – ૧૮”
JAYVANT.MEHTA August 13, 2013 at 12:47 PM
I LIKE ALL ARTICLE OF AKSHARNAAD. VERY USEFUL AND FULL OF INFORMATON. I ALSO LIKE ABOUT INTERNET INFORMATION VERY USEFUL. THANK YOU.
malhar k. vaidya July 31, 2012 at 4:12 PM
ફ્રિરાઈસ્.કોમ જોઈ સાહેબ ?
DR. Parmar June 7, 2012 at 10:15 PM
VkDave June 8, 2011 at 12:48 PM
Give us this type information timely. Thanks 2 U
Umesh joshi June 8, 2011 at 4:44 AM
kanti patel June 8, 2011 at 2:08 AM
Very good Thank you
Murtaza Patel June 7, 2011 at 12:37 AM
જીગુભાઈ, ઘણી માહિતીવર્ધક. આભાર..આભાર…
← ટેભા ભરતી સોયની આત્મકથા – રામદરશ મિશ્ર, આસ્વાદ રમેશ પારેખ
ઝૂલ, ઝાલાવાડ ! ઝૂલ… – મીનપિયાસી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
પર્યાવરણનો વિકાસ – ધ્રુવ ગોસાઈ
બિચ્ચારા દુખિયારા! – વલીભાઈ મુસા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·